Nincsenek ellentétek a Smerben, mondja Pellegrini | Új Szó | A szlovákiai magyar napilap és hírportál
Pozsony | A miniszterelnök állítja, olyan a viszonya Robert Fico pártelnökkel, mint korábban.
„Húsz éve vagyok a Smer tagja. Robert Fico pártelnöknek voltak az elmúlt időszakban kemény nyilatkozatai, amelyekről írt a sajtó, de egyiket sem nekem címezte” - jelentette ki Pellegrini egy mai rádiós vitaműsorban.
Arra a felvetésre, hogy a parlament Robert Fico miatt nem tudott megválasztani egyetlen alkotmánybíró-jelöltet sem, azt válaszolta, hogy a Smer-frakció tagjainak többsége döntött úgy, hogy érvénytelen szavazatot adnak le, mert a titkos szavazást tartják helyesnek.
Fico és Antonio Vadala állítólagos telefonbeszélgetéséről azt mondta, tárgyalt erről a pártelnökkel. „Megmutatta az olasz ügyészség közleményét, hogy nincsenek információi ilyen telefonbeszélgetésről. Ha az újságíróknak vannak erről bizonyítékaik, akkor hozzák nyilvánosságra. Nem fogok nyilatkozni egy hét évvel ezelőtti telefonbeszélgetésről, amelyről csak az újságokban olvastam” - tette hozzá. (TASR)